open-index/open-wikipedia-markdown huggingface dataset:
วาล เวนิส

**ฌอน อัลเลน มอร์ลีย์** (Sean Allen Morley); 6 มีนาคม ค.ศ. 1971 เป็นนักมวยปล้ำอาชีพกึ่งเกษียณอายุชาวแคนาดา เป็นที่รู้จักกันภายใต้ชื่อ **วาล เวนิส** (Val Venis) เขาเป็นที่รู้จักกันดีสำหรับการร่วมสมาคม WWE จากปี 1998 ถึง 2009 เคยเข้าร่วมสมาคม Consejo Mundial de Lucha Libre และ TNA

ในอาชีพการปล้ำ WWE เป็นอดีตแชมป์อินเตอร์คอนติเนนทัล 2 สมัย, แชมป์ยุโรป 1 สมัย, และแชมป์โลกแท็กทีม 1 สมัย กับ แลนซ์ สตอร์ม เขาเคยเป็นแชมป์โลกเฮฟวี่เวท ของสมาคม CMLL 1 สมัย

## เส้นทางในวงการมวยปล้ำ
ช่วงแรก Sean Morley เริ่มต้นปล้ำในปี 1991 โดยตระเวนปล้ำในเม็กซิโก, ญี่ปุ่น และยุโรป ในชื่ออย่าง Steel และ Sean Morley จนมีชื่อเสียงเรื่องฝีมือและสรีระที่ดูแข็งแรง

เขาเดบิวต์ใน WWF ปี 1998 ภายใต้คาแรกเตอร์ “Val Venis” ซึ่งเป็น พระเอกหนังผู้ใหญ่ (porn star gimmick) ถือว่าเป็นหนึ่งในคาแรกเตอร์สุดฉาวและเป็นที่จดจำในยุค Attitude Era
มีบทบาทเด่นในมวยปล้ำเส้นเรื่องที่เกี่ยวข้องกับ Kai En Tai (มีกิมมิคตัด “ไอ้นั่น” ของ Val) และยังมีเนื้อเรื่องรัก ๆ ใคร่ ๆ ที่ค่อนข้างแรงสำหรับสมัยนั้น

หลังจากปี 2000 คาแรกเตอร์ Val Venis ถูกปรับลดความฉาวลง กลายเป็นนักมวยปล้ำระดับกลางคาร์ด
เขาใช้ชื่อจริง Sean Morley ในบางช่วง โดยถูกวางบทบาททั้งนักปล้ำและเป็นผู้ช่วยด้านจัดการ
เขาปรากฏตัวใน WWE อย่างต่อเนื่องจนถึงช่วงปี 2009

Morley ปล้ำต่อในอินดี้และ TNA Wrestling ช่วงสั้น ๆ
ต่อมาหันไปทำธุรกิจและงานด้านอื่น ๆ รวมถึงการแสดงรับเชิญ

ได้รับการจดจำว่าเป็นหนึ่งในคาแรกเตอร์สุดไอคอนิกของยุค Attitude Era แม้ไม่ได้ขึ้นถึงระดับแชมป์โลก

## ชีวิตส่วนตัว
หลังออกจาก WWE เขาเคลื่อนไหวด้านการเมืองและธุรกิจ โดยเฉพาะอุตสาหกรรมกัญชาในแคนาดา
ยังคงปรากฏตัวในงานแฟนมีตติ้งและโชว์พิเศษบางครั้งในนาม Val Venis

## แชมป์และรางวัล
* **[[Consejo Mundial de Lucha Libre]]**
**CMLL World Heavyweight Championship (1 time)
** International Gran Prix (1997)
* **Elite Xtreme Wrestling**
** EXW Tag Team Championship (1 time)  – with Dexter Verity
* **[[Heartland Wrestling Association]]**
** HWA Tag Team Championship (1 time) – with Steve Bradley
* **[[International Wrestling Association (Puerto Rico)|International Wrestling Association]]**
** IWA World Tag Team Championship (1 time) – with Ricky Santana
* ***[[Pro Wrestling Illustrated]]***
** Ranked #**25** in the top 500 singles wrestlers in the PWI 500 in 1999
** Ranked #**331** of the 500 best singles wrestlers of the PWI Years in 2003
* **[[World Wrestling Council]]**
** WWC Television Championship (4 times)
** WWC Caribbean Heavyweight Championship (1 time)
** WWC World Tag Team Championship (3 times) – with Glamour Boy Shane (2) and Rex King (1)
* **[[World Wrestling Federation]] / [[World Wrestling Entertainment]]**
** WWF Intercontinental Championship (2 times)
** WWF European Championship (1 time)
** World Tag Team Championship (1 time) – with Lance Storm

## อ้างอิง

## แหล่งข้อมูลอื่น

*
*

หมวดหมู่:นักมวยปล้ำอาชีพชาวแคนาดา
หมวดหมู่:นักมวยปล้ำอาชีพจากรัฐออนแทรีโอ
กฤษณา

**กฤษณา** สามารถหมายถึง
* ส่วนของเนื้อไม้ซึ่งมีสีดำ กลิ่นหอม ใช้ทำยาได้ เกิดเมื่อต้นไม้มีบาดแผล พบเฉพาะในต้นไม้สกุลกฤษณา โดยเฉพาะชนิด **[[Aquilaria crassna|''A. crassna'']]** Pierre ex Lecomte. และชนิด **[[Aquilaria malaccensis|''A. malaccensis'']]** Lam. 
* **[[วงศ์กฤษณา]]** (Thymelaeaceae)
* **[[สกุลกฤษณา]]** (*Aquilaria*) ในวงศ์กฤษณา
* **[[สกุลกฤษณาน้อย]]** (*Gyrinops*) ในวงศ์กฤษณา
* กฤษณา สีหลักษณ์
* กฤษณา อโศกสิน
* กฤษณา โกห์ลี
* กฤษณา ไกรสินธุ์
## ดูเพิ่ม
* 

หมวดหมู่:ชื่อบุคคลไทย
หมวดหมู่:ชื่อตัว
ร้านอาหารเที่ยงคืน

***ร้านอาหารเที่ยงคืน*** () เป็นการ์ตูนญี่ปุ่นเขียนโดยยาโร อาเบะ ตีพิมพ์เมื่อปี พ.ศ. 2549 ได้รับรางวัลโชงะกุกังมังงะ สาขามังงะทั่วไป อันดับที่ 55 และได้รับการเสนอชื่อเข้าชิงมังงะไทโชครั้งที่ 2

เนื้อเรื่องกล่าวถึงร้านอาหารแบบดั้งเดิมขนาดย่อมในตรอกเล็ก ๆ แห่งหนึ่งใกล้สถานเริงรมย์ย่านชินจุกุ โดยมีเจ้าของร้านที่เรียกกันว่ามาสเตอร์ ร้านดังกล่าวจะเปิดตั้งแต่เที่ยงคืนจนถึงเจ็ดโมงเช้า ลูกค้าส่วนใหญ่จะเป็นคนทำงานกลางคืนที่มิได้มีฐานะร่ำรวยทั้งมีลักษณะนิสัยและเรื่องส่วนตัวที่แตกต่างกันออกไป อาหารที่ลูกค้าแต่ละคนสั่งจะสะท้อนเรื่องราวของชีวิตแต่ละคน

นอกจากนี้ *ร้านอาหารเที่ยงคืน* ยังได้รับการดัดแปลงเป็นละครโทรทัศน์จำนวน 10 ตอน เมื่อปี พ.ศ. 2552 ตามด้วยฤดูกาลที่ 2 ในสองปีถัดมา ฤดูกาลที่ 3 ในปี พ.ศ. 2556 และในปี พ.ศ. 2558 ได้จัดทำเป็นภาพยนตร์ กำกับการแสดงโดยโจจิ มัตสึโอกะ แสดงนำโดยคาโอรุ โคบายาชิ

พ.ศ. 2558 ได้มีการทำใหม่เป็นซีรีส์ของเกาหลีใต้ในชื่อ "ชิมยาชิกดัง" () ออกอากาศทางสถานีวิทยุโทรทัศน์ไทยทีวีสีช่อง 3 ใช้ชื่อว่า "ร้านอาหารเที่ยงคืน" และในปี พ.ศ. 2560 ได้ทำใหม่เป็นซีรีส์จีนในชื่อ "เชินเย่ฉือถัง" ()

## อ้างอิง

หมวดหมู่:มังงะที่ตีพิมพ์ในปี พ.ศ. 2549
หมวดหมู่:การทำอาหารในอนิเมะและมังงะ‎
ธันวาคม พ.ศ. 2558

**ธันวาคม พ.ศ. 2558** เป็นเดือนที่ 12 ของปี พ.ศ. 2558 วันแรกของเดือนเป็นวันอังคาร และวันสุดท้ายของเดือนเป็นวันพฤหัสบดี

## [[สถานีย่อย:เหตุการณ์ปัจจุบัน]]

หมวดหมู่:ธันวาคม
*
โรคพยาธิใบไม้ในเลือด

**โรคพยาธิใบไม้ในเลือด (Schistosomiasis)** (โรคพยาธิใบไม้ชิสโตโซมา, รู้จักกันในชื่ออื่นๆ ว่า **บิลฮาร์เซีย (Bilharzia)**, **ไข้หอยทาก (Snail fever)** และ **ไข้กาตายามา (Katayama fever)**) เป็นโรคที่มีสาเหตุมาจาก หนอนพยาธิ ชนิด *[[ชิสโตโซมา]]*  เป็นตัวที่อาจทำให้เกิดการติดเชื้อได้ใน ทางเดินปัสสาวะ หรือ ลำไส้  อาการที่อาจจะมี ได้แก่ ปวดท้อง ท้องร่วง  อุจจาระเป็นเลือดหรือมีเลือดปนใน ปัสสาวะ สำหรับผู้ที่ได้ติดเชื้อมาเป็นเวลานาน อาจเกิดภาวะตับเสีย ไตวาย ภาวะเป็นหมัน หรือ มะเร็งกระเพาะปัสสาวะ ได้ สำหรับเด็ก โรคดังกล่าวอาจเป็นสาเหตุให้เกิดการเจริญเติบโตช้าและความลำบากในการเรียนรู้

โรคดังกล่าวแพร่กระจายโดยทางการติดต่อสัมผัสกับแหล่งน้ำที่มีพยาธินั้น พยาธิเล่านี้จะถูกปล่อยออกมาจาก หอยทากน้ำจืดซึ่งติดเชื้อมาแล้ว โรคดังกล่าวมักพบทั่วไปโดยเฉพาะในเด็กที่อยู่ในประเทศกำลังพัฒนา เนื่องจากมีความเป็นไปได้มากที่พวกเขาจะลงเล่นในแหล่งน้ำที่มีการติดเชื้อ กลุ่มความเสี่ยงสูงอื่นๆ ได้แก่ ชาวไร่ชาวนา ชาวประมง รวมทั้งผู้ที่อาศัยแหล่งน้ำทำภาระกิจประจำวันซึ่งเป็นแหล่งน้ำที่มีการติดเชื้อแล้ว โรคดังกล่าวจัดอยู่ในกลุ่ม โรคติดเชื้อหนอนพยาธิ การวินิจฉัยโรคกระทำได้โดยการหาไข่ของพยาธิในปัสสาวะหรืออุจจาระ นอกจากนั้นยังสามารถยืนยันโรคได้โดยการหา แอนติบอดี ในเลือดที่ต่อต้านโรคดังกล่าว

วิธีการป้องกันโรค ได้แก่ การปรับปรุงแหล่งน้ำสะอาดและลดจำนวนหอยทากลง ในบริเวณที่มักพบโรค อาจต้องมีการรักษาทั้งกลุ่มภายในครั้งเดียวกันและทำเป็นประจำทุกปีโดยการให้ยา พราซิควอนเทล ทั้งนี้เพื่อลดจำนวนผู้ที่ติดเชื้อ จึงเป็นการลดการแพร่กระจายของโรคไปด้วย นอกจากนั้นยาพราซิควอนเทลยังเป็นวิธีการรักษาที่แนะนำโดย องค์การอนามัยโลก สำหรับผู้ที่ทราบชัดว่าติดเชื้อดังกล่าว

โรคพยาธิใบไม้ในเลือดส่งผลให้กับคนทั่วโลกเป็นจำนวนเกือบ 210 ล้านคน และประมาณการณ์ว่าในแต่ละปีราว 12,000 ถึง 200,000 คนที่เสียชีวิตด้วยโรคดังกล่าว โรคดังกล่าวพบทั่วไปมากที่สุดใน แอฟริกา เช่นเดียวกับใน เอเชีย และ อเมริกาใต้ มีประมาณ 700 ล้านคนตามประเทศต่างๆ มากกว่า 70 ประเทศที่อาศัยอยู่ในบริเวณที่โรคดังกล่าวเป็นที่พบทั่วไป โรคพยาธิใบไม้ในเลือดเป็นเพียงที่สองรองจาก โรคมาเลเรีย ในฐานะเป็นโรคทางพยาธิที่มีผลกระทบอย่างใหญ่หลวงที่สุดต่อเศรษฐกิจ ตั้งแต่ครั้งโบราณกาลจนถึงต้นศตวรรษที่ ๒๐ อาการของโรคพยาธิใบไม้ในเลือดคือ เลือดปนในปัสสาวะ ในประเทศ อียิปต์ ถูกมองว่าเป็น ประจำเดือนแบบของเพศชาย  จึงได้รับการพิจารณาให้เป็น พิธีผ่านเข้าสู่วงจรชีวิตช่วงต่อไป สำหรับเด็กผู้ชาย มีการจำแนกประเภทโรคดังกล่าวให้เป็น โรคเขตร้อนที่ถูกละเลย

## เอกสารอ้างอิง
วอลเลย์บอลหญิงชิงแชมป์โลก 1967

**วอลเลย์บอลหญิงชิงแชมป์โลก 1967** () เป็นครั้งที่ 5 ของการแข่งขัน จัดขึ้นที่โตเกียว, ประเทศญี่ปุ่น ระหว่างวันที่ 25–29 มกราคม ค.ศ. 1967

## การแบ่งกลุ่ม

;กลุ่ม A
*
*
*
*

;กลุ่ม B
*
*
*
* —

;กลุ่ม C
*
*
*
*
* —

## รอบสุดท้าย

## อันดับการแข่งขัน

## อ้างอิง
* Results

1967
หมวดหมู่:วอลเลย์บอลในปี พ.ศ. 2510
หมวดหมู่:การคว่ำบาตรกีฬานานาชาติ
กอกอลิน

**กอกอลิน** () เป็นเมืองทางตอนใต้ของเทศมณฑลกรัปกอวิตแซ จังหวัดออปอแล ประเทศโปแลนด์ เมืองมีเนื้อที่ทั้งหมด 20.35 ตารางกิโลเมตร และมีประชากรทั้งหมด 6147 คน

## อ้างอิง

## แหล่งข้อมูลอื่น
* Official town webpage
* Jewish Community in Gogolin on Virtual Shtetl
หมวดหมู่:เมืองในจังหวัดออปอแล
สมบัติ แก้วทิตย์

**สมบัติ แก้วทิตย์** เป็นนักดนตรีชาวไทย มือกีตาร์และหัวหน้าวงดอนผีบิน เกิดเมื่อวันที่ 1 กรกฎาคม พ.ศ.2503 วงดนตรีแนวแทรช เมทัล โดยนอกจากเล่นกีตาร์แล้วยังทำหน้าที่แต่งเนื้อร้องให้กับทางวง ซึ่งเนื้อเพลงที่สมบัติ แก้วทิตย์ แต่งให้กับวงดอนผีบินจะมีลักษณะคล้ายบทกวีที่ไพเราะ แต่ส่วนใหญ่จะถูกบรรเลงด้วยดนตรีที่หนักหน่วง และขับร้องออกมาแบบเดธเมทัล ในขณะเดียวกันเขาก็ได้แสดงความสามารถทางดนตรีออกมาในรูปแบบของเพลงบรรเลง (Instrumental) ที่มีอยู่ในทุกอัลบั้มของดอนผีบิน โดยสมบัติ แก้วทิตย์ เคยได้รับรางวัลสีสันอะวอร์ดส์ สาขาเพลงบรรเลงยอดเยี่ยม ร่วมกับวงดอนผีบิน 2 สมัยซ้อน ในพ.ศ. 2541 และ พ.ศ. 2542 จากเพลง *Return To The Nature II* ในอัลบั้ม สองฟากฝั่ง และเพลง *ใดใดไร้ยืนยง* ในอัลบั้มสัญญาณเยือน

นอกจากนี้เขายังเป็นผู้ออกแบบและวาดภาพปกอัลบั้มของดอนผีบินด้วยตนเองอีกด้วย

ปัจจุบันสมบัติ แก้วทิตย์ นอกจากจะเป็นนักดนตรีแล้ว ยังหันมาทำงานด้านศิลปะและงานอนุรักษ์ธรรมชาติ รวมทั้งสอนศิลปะให้กับเยาวชนในจังหวัดน่านโดยเป็นผู้ก่อตั้งศูนย์ปลูกจิตสำนึกสิ่งแวดล้อมโลก **ภูสันตะวันลับฟ้า** ตำบลศรีภูมิ อำเภอท่าวังผา จังหวัดน่าน จนได้รับรางวัลลูกโลกสีเขียว ในปี 2548  โดยเรื่องราวในการทำงานด้านอนุรักษ์ธรรมชาติควบคู่กับงานศิลปะของเขาเคยถูกเผยแพร่ผ่านทางรายการ *จุดชนวนความคิด* ทางเนชั่นทีวี, *รายการสารคดีปราชญ์เดินดิน* ทางช่องโมเดิร์นไนน์ ทีวี และ *รายการคนไทยหัวใจไม่ท้อ* ทางช่อง 5 นอกจากนี้ยังได้รับปริญญาวิทยาศาสตรมหาบัณฑิตกิตติมศักดิ์  สาขาวิชาสิ่งแวดล้อมศึกษา จากมหาวิทยาลัยราชภัฏอุตรดิตถ์

โดยในปี 2558 สมบัติ แก้วทิตย์ ได้รับเลือกจากนิตยสาร **สารคดี** ให้เป็น 1 ใน 30 คน ในฐานะของ *ผู้จุดประกายสีเขียว*

## ประวัติ
สมบัติ แก้วทิตย์ เกิดเมื่อวันที่ 1 กรกฎาคม พ.ศ. 2503 ที่บ้านดอนตัน ตำบลศรีภูมิ อำเภอท่าวังผา จังหวัดน่าน จบการศึกษาปริญญาตรีด้านศิลปกรรม จากมหาวิทยาลัยบูรพา จังหวัดชลบุรี จากนั้นรับราชการครู โดยสอนวิชาศิลปะที่โรงเรียนบ้านสันเจริญ อำเภอท่าวังผา ก่อนจะย้ายมาสอนที่โรงเรียนบ้านน้ำโมงปางสา และโรงเรียนบ้านน้ำลักใต้

## ดอนผีบิน
## ผลงานเพลง
* *โลกมืด* (พ.ศ. 2536)
* *เส้นทางสายมรณะ* (พ.ศ. 2537)
* *อุบาทว์-อุบัติ* (พ.ศ. 2539)
* *[[สองฟากฝั่ง]]* (พ.ศ. 2540)
* *สัญญาณเยือน* (พ.ศ. 2543)
* *ปรากฏการณ์-ปรากฏกาย* (พ.ศ. 2545)
* *แดนดินทิพย์ :Utopia-Part 1* (พ.ศ. 2556)
* *Return To The Nature* (พ.ศ. 2556)
* *แสงสองสู่พันธนาการ :Utopia-Part 2* (พ.ศ. 2559)

## อ้างอิง

หมวดหมู่:นักกีตาร์ชาวไทย
หมวดหมู่:นักดนตรีจากจังหวัดน่าน
หมวดหมู่:นักการศึกษาจากจังหวัดน่าน
หมวดหมู่:ครูชาวไทย
หมวดหมู่:บุคคลจากคณะศึกษาศาสตร์ มหาวิทยาลัยบูรพา
หมวดหมู่:นักอนุรักษ์ธรรมชาติ
นายกรัฐมนตรีฟิลิปปินส์

**นายกรัฐมนตรีฟิลิปปินส์** () เป็นตำแหน่งอย่างเป็นทางการของหัวหน้ารัฐบาล (ในขณะที่ตำแหน่งประธานาธิบดีฟิลิปปินส์เป็นตำแหน่งของประมุขแห่งรัฐ) ของฟิลิปปินส์ ตั้งแต่พ.ศ. 2521 จนถึงการปฏิวัติพลังประชาชนในพ.ศ. 2529 ตำแหน่งดังกล่าวมีอยู่ชั่วคราวเมื่อพ.ศ. 2442 ในช่วงสาธารณรัฐฟิลิปปินส์ที่หนึ่ง

## รายนามนายกรัฐมนตรีฟิลิปปินส์

## อ้างอิง
*  ISBN 978-0-7007-1636-4
*  ISBN 978-0-275-94137-6
*  Digitally archived and reproduced at the University of Michigan Library, Ann Arbor, Michigan, United States since 2005.
* 
* 


ฟิลิปปินส์
ปัมปัส

**ปัมปัส** () เป็นที่ราบต่ำอุดมสมบูรณ์ในทวีปอเมริกาใต้ กินพื้นที่กว่า 1,200,000 ตารางกิโลเมตร ซึ่งรวมรัฐบัวโนสไอเรส รัฐลาปัมปา รัฐซานตาเฟ รัฐเอนเตรรีโอสและรัฐกอร์โดบาของประเทศอาร์เจนตินา, ประเทศอุรุกวัยส่วนใหญ่ และรัฐรีโอกรันดีโดซูลของประเทศบราซิล ที่ราบอันกว้างใหญ่นี้เป็นภูมิภาคธรรมชาติที่มีเนินเขา Ventana และ Tandil ขั้นอยู่ โดยมีความสูงเพียง 1,300 เมตร และ 500 เมตรตามลำดับ ภูมิภาคนิเวศดังกล่าวเกิดการเปลี่ยนแปลงขึ้นโดยมนุษย์อย่างเรื่อย ๆ หลังจากมีการปล่อยปศุสัตว์หลายชนิดโดยเฉพาะอย่างยิ่งแกะไปยังที่ราบแห่งนี้

ภูมิอากาศไม่รุนแรง มีหยาดน้ำฟ้า 600 ถึง 1,200 มิลลิเมตรซึ่งกระจายเกือบเท่ากันตลอดทั้งปี ทำให้ดินเหมาะสมแก่เกษตรกรรม ที่ราบนี้มีสัตว์ป่าเอกลักษณ์เพราะลักษณะภูมิประเทศต่าง ๆ ที่อยู่รอบ สัตว์ป่าบางชนิด เช่น นกญันดูอเมิกาหรือนกเรีย (rhea) กวางปัมปัส อาร์มาดิลโลหลายสปีชีส์ จิ้งจอกปัมปัส โอพอสซัมหูขาว ตินามูสันงาม (elegant crested tinamou) ฯลฯ

ที่ราบปัมปัสนั้นถูกพิจารณาไว้ว่ามีพื้นที่ทางตอนเหนือจรดป่าแอตแลนติก และ ที่ราบ Gran Chaco ทางทิศตะวันตกจรด Sierras Pampeanas และ ภูมิภาค Cuyo ของอาร์เจนตินา และทางตอนใต้จรดภูมิภาคปาตาโกเนีย

## อ้างอิง

หมวดหมู่:ทวีปอเมริกาใต้
ภาวะเลือดมีแบคทีเรีย

**ภาวะเลือดมีแบคทีเรีย** () เป็นภาวะที่พบแบคทีเรียในเลือด โดยปกติเลือดเป็นสิ่งแวดล้อมที่ปลอดเชื้อ ดังนั้นการพบแบคทีเรียในเลือดนั้น จึงเป็นเรื่องที่ผิดปกติเสมอ

เชื้อแบคทีเรียอาจเข้าสู่กระแสเลือดได้จากการติดเชื้อรุนแรง (เช่น ปอดอักเสบ เยื่อหุ้มสมองอักเสบ) จากการผ่าตัด (โดยเฉพาะที่ต้องกระทำกับเยื่อเมือก เช่น การผ่าตัดทางเดินอาหาร) จากการใส่สายสวนหรือการใส่สิ่งแปลกปลอมคาไว้ในหลอดเลือด (รวมถึงการใช้ยาเสพติดชนิดฉีดเข้าหลอดเลือดด้วย)

ภาวะเลือดมีแบคทีเรียอาจทำให้เกิดภาวะแทรกซ้อนตามมาได้หลายอย่าง เช่น ปฏิกิริยาตอบสนองของร่างกายต่อการมีแบคทีเรียในเลือดอาจทำให้เกิดภาวะพิษเหตุติดเชื้อ หรือลุกลามเป็นภาวะช็อกเหตุพิษติดเชื้อ ซึ่งมีอัตราการตายสูง เชื้อแบคทีเรียในเลือดอาจแพร่กระจายไปยังส่วนต่างๆ ของร่างกาย ทำให้เกิดการติดเชื้อในส่วนอื่นๆ ได้ เช่น เยื่อบุหัวใจอักเสบ หรือกระดูกและไขกระดูกอักเสบ ซึ่งมักเกิดตามมาจากการมีแบคทีเรียในเลือด ในกรณีที่มีความเสี่ยงเช่นนี้ อาจมีการให้การรักษาด้วยยาปฏิชีวนะ หรือการป้องกันด้วยการให้ยาปฏิชีวนะเพื่อป้องกันได้

## อ้างอิง

หมวดหมู่:โรคติดเชื้อแบคทีเรีย
หมวดหมู่:ภาวะพิษเหตุติดเชื้อ
หมวดหมู่:ความผิดปกติที่พบจากการตรวจเลือด
ชาห์

[200px|thumb|[พระเจ้าชาห์ โมฮัมหมัด เรซา ปาห์ลาวี|โมฮัมหมัด เรซา ปาห์ลาวี ชาห์พระองค์สุดท้าย]]
**ชาห์** () เป็นพระอิสริยยศของเปอร์เซีย มีความหมายว่า "ราชา" คำนี้ถูกใช้ในอาณาจักรเปอร์เซียโบราณเรื่อยมาจนถึงจักรวรรดิเปอร์เซียยุคใหม่ และกลายเป็นส่วนหนึ่งของราชบัลลังก์ของอิหร่านจนถึงการล่มสลายของราชวงศ์ปาห์ลาวีในปี 1979

ในสมัยโบราณ กษัตริย์แห่งราชวงศ์อะคีเมนิด เช่นดาไรอัสมหาราชใช้พระอิสริยยศว่า **ชาห์อันชาห์** (شاهنشاه) แปลว่า “ราชาธิราช” แสดงถึงอำนาจสูงสุดในอาณาจักรอันกว้างใหญ่ของตน และสะท้อนแนวคิดแบบจักรวรรดินิยม ซึ่งราชาองค์หนึ่งปกครองเหนือราชาอีกหลายองค์ นอกจากนี้ จักรวรรดิออตโตมันยังรับเอาวัฒนธรรมนี้ไปใช้งานเป็นพระอิสริยยศของตนเองที่เรียกว่า **ปาดีชาห์** (پادشاه) ซึ่งแปลว่า "จอมราชา"

ตำแหน่งภริยาเอกเพียงหนึ่งเดียวของชาห์คือ **มะเลเกห์** (ملکه) แปลว่า "ราชินี" ส่วนตำแหน่งสนมมีสองประเภทตามหลักนิกะห์มุตอะห์ สตรีที่เป็นเจ้าโดยกำเนิดมักได้รับสัญญาเป็นภรรยาถาวร เรียกว่า **ซานแอคดี** (زن عقدی) แปลว่า "หม่อมจดทะเบียน" ส่วนสตรีที่มิใช่เจ้าจะได้รับสัญญาเป็นภรรยาชั่วคราว เรียกว่า **ซานซีเฮห์** (زن صیغه) ทั้งนี้ในปี 1967 มีการสถาปนาฟาราห์ ปาห์ลาวี จากตำแหน่งมะเลเกห์ขึ้นเป็น **ชาห์บานู** (شاهبانو) องค์แรกในประวัติศาสตร์ และใช้ฐานันดรศักดิ์แบบจักรพรรดินี

ในสมัยใหม่ คำว่าชาห์กลับมาเป็นที่รู้จักอย่างกว้างขวางอีกครั้งภายใต้ราชวงศ์ปาห์ลาวี โดยเฉพาะในสมัยของโมฮัมหมัด เรซา ปาห์ลาวี ผู้เป็นชาห์องค์สุดท้าย ก่อนถูกโค่นล้มในการปฏิวัติอิหร่านในปี 1979 หลังจากนั้น ประเทศอิหร่านเปลี่ยนผ่านไปสู่การปกครองแบบสาธารณรัฐอิสลาม
## ดูเพิ่ม
* พระมหากษัตริย์เปอร์เซีย
* ประวัติศาสตร์อิหร่าน
* ผู้อ้างสิทธิในราชบัลลังก์

## อ้างอิง

หมวดหมู่:รายพระนามพระมหากษัตริย์
หมวดหมู่:พระมหากษัตริย์อิหร่าน
หมวดหมู่:จักรพรรดิอิหร่าน
หมวดหมู่:จักรพรรดิ
หมวดหมู่:บรรดาศักดิ์อิหร่าน
หมวดหมู่:บรรดาศักดิ์
หมวดหมู่:ฐานันดรศักดิ์
หมวดหมู่:ฐานันดรศักดิ์ (อิมพีเรียล)
กระเชา

**กระเชา** เป็นชื่อไม้ต้นผลัดใบขนาดใหญ่ชนิด *Holoptelea integrifolia* ในวงศ์ Ulmaceae สูง 15–30 เมตร ขึ้นอยู่ตามป่าเบญจพรรณและป่าทุ่งบนที่ราบหรือตามเชิงเขาที่ไม่สูงจากระดับน้ำทะเลมากนัก พบในอินเดีย พม่า ไทย และภูมิภาคอินโดจีน

กระเชาเป็นไม้ที่โตเร็วและทนไฟป่าได้ดี เนื้อไม้สดมีสีเหลืองอ่อนหรือเหลืองมะนาว เมื่อแห้งเป็นสีนวล แข็งพอประมาณ ใช้ในการก่อสร้างที่ไม่ต้องรับนํ้าหนักมากนัก ทำเครื่องเรือน เครื่องกลึง แกนร่ม ก้านและกล่องไม้ขีดไฟ

## ชื่อเรียกตามท้องถิ่น
* **ขจาว**, **ขะจาว**, **ขจาวแจง**, **ขเจา**, **ฮังคาว** (ภาคเหนือ)
** **ฮ้างคาว** (เชียงราย)
* ภาคตะวันออกเฉียงเหนือ
** **พูคาว** (นครพนม)
** **มหาเหนียว** (นครราชสีมา)
** **ฮ้างคาว** (ชัยภูมิ, อุดรธานี)
* **กระเจา**, **กระเจ้า**, **กระเชา** (ภาคกลาง)
** **กระเช้า** (กาญจนบุรี)
** **กระเชาะ** (ราชบุรี)
** **กาซาว** (เพชรบูรณ์)
* **กระเจาะ**, **ขจาว**, **ขเจา** (ภาคใต้)

## ภาพ

File:18th century illustration flora of the coast of Coromandel Coast India Plants Fruits Flowers (11).jpg|ภาพวาดพืชริมชายฝั่ง Coromandel ประเทศอินเดียในคริสต์ศตวรรษที่ 18 
File:Holoptelea integrifolia leaf in winter at Akola, Maharashtra, India.JPG|ใบกระเชาที่ Akola ประเทศอินเดีย
File:Krachao (Thai- กระเชา) (3204081018).jpg|ต้นกระเชาในฤดูใบไม้ร่วง
File:Jungle Cork tree (3263013054).jpg|ลำต้น
File:Holoptelea integrifolia (3261045098).jpg|ดอก
File:Holoptelea integrifolia 02.jpg|ผลที่ยังไม่สุก
File:A Seed of Indian Elm (Holoptelea integrifolia) 01.jpg|ผลที่สุกแล้ว


## ดูเพิ่ม

* รายชื่อพันธุ์ไม้มงคลพระราชทานประจำจังหวัด

## บรรณานุกรม
* ราชบัณฑิตยสถาน. *พจนานุกรม ฉบับราชบัณฑิตยสถาน พ.ศ. ๒๕๕๔ เฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๗ รอบ ๕ ธันวาคม ๒๕๕๔.* กรุงเทพฯ : ราชบัณฑิตยสถาน, 2556, หน้า 28.
* ราชบัณฑิตยสถาน. *หนังสืออนุกรมวิธานพืช อักษร ก.* พิมพ์ครั้งที่ 2. กรุงเทพฯ : ราชบัณฑิตยสถาน, 2547, หน้า 29.

## อ้างอิง

หมวดหมู่:ต้นไม้ประจำจังหวัดของไทย
การขนส่งในประเทศเวียดนาม

thumb|250px|การขนส่งทางน้ำในแม่น้ำไซ่ง่อนซึ่งไหลผ่านนครโฮจิมินห์
**การขนส่งในประเทศเวียดนาม** มีการพัฒนาอย่างรวดเร็วทั้งในแง่ของปริมาณและคุณภาพ

## ระบบราง
thumb|220px|โครงข่ายรถไฟเวียดนาม

โครงข่ายระบบรางของประเทศเวียดนามมีระยะทางรวม  ส่วนใหญ่เป็นทางรถไฟสายเหนือ–ใต้ ซึ่งเป็นทางรถไฟรางเดี่ยวระยะทาง  มีเส้นทางระหว่างฮานอยและนครโฮจิมินห์ โดยส่วนใหญ่ในโครงข่ายระบบรางแห่งชาติใช้รางขนาด  และมีรางขนาด  และรถไฟรางผสมจำนวนมากในตอนเหนือของประเทศ ในปี พ.ศ. 2548 โครงข่ายระบบรางของเวียดนามมีสถานีรถไฟจำนวน 278 แห่ง ซึ่งมีมากตามทางรถไฟสายเหนือ–ใต้ โครงข่ายระบบรางของเวียดนามดำเนินการและเป็นเจ้าของโดยองค์กรของรัฐชื่อว่าเวียดนามเรลเวย์ (VNR)

## ระบบถนน
### ทางหลวง
;รายชื่อทางหลวง

### ทางด่วน
200px|right|thumb|ป้ายเตือนในทางด่วนของประเทศเวียดนาม
ทางด่วนค่อนข้างเป็นแนวคิดใหม่ของประเทศเวียดนาม เพราะการจราจรเพิ่มขึ้นอย่างรวดเร็ว แต่ถนนสายหลักยังมีความอันตรายอันเนื่องมาจากการออกแบบที่ไม่เหมาะสม ทางด่วนจึงเป็นการแก้ปัญหาตามเส้นทางที่สำคัญ โดยการแยกการจราจรทางไกลและใช้ความเร็วสูงออกจากการจราจรในท้องถิ่นและใช้ความเร็วต่ำ

ประเทศเวียดนามมีทางด่วนด้วยกัน 2 ประเภท ทั้งคู่มีจำนวนช่องจราจรอย่างน้อย 2 ช่องในแต่ละทิศทาง แต่ประเภทเอจะมีทางแยกต่างระดับ ขณะที่ของประเภทบีเป็นทางแยกระดับเดียวกัน สามารถใช้ความเร็วได้ตั้งแต่ 60, 80, 100 จนถึง 120 กิโลเมตรต่อชั่วโมง โดยทั่วไปแล้ว รถยนต์ รถโดยสารประจำทาง และรถบรรทุกทุกคัน อนุญาตให้ใช้ทางด่วนได้ ยกเว้นรถจักรยานยนต์ และรถอื่น ๆ ที่มีกำลังเครื่องยนต์น้อยกว่า 70 ซีซี

;รายชื่อทางด่วน
* ทางด่วนฮานอย–ไฮฟอง ระยะทาง 96 กิโลเมตร
* ทางด่วนเหนือ–ใต้
** ฮานอย–นิญบิ่ญ ระยะทาง 84 กิโลเมตร
** ทางด่วนนครโฮจิมินห์–ล็องถั่ญ–เสิ่วเซ็ย
** ทางด่วนนครโฮจิมินห์–จุงเลือง
* ฮานอย–ท้ายเงวียน ระยะทาง 61 กิโลเมตร
* ฮานอย–บั๊กซาง ระยะทาง 63.5 กิโลเมตร
* ทางหลวงล้าง–ฮหว่าหลัก (ฮานอย) ระยะทาง 31 กิโลเมตร
* ฮานอย–ท่าอากาศยานนานาชาติโหน่ยบ่าย ระยะทาง 35 กิโลเมตร
* ฮานอย–หล่าวกาย (จุดผ่านแดนหล่าวกาย) ระยะทาง 279 กิโลเมตร
* เลียนเคือง–แปรน (เลิมด่ง) ระยะทาง 18 กิโลเมตร
* นครโฮจิมินห์–ล็องคั้ญ ระยะทาง 45 กิโลเมตร
* ไฮฟอง–กว๋างนิญ

## ทางอากาศ

ท่าอากาศยานที่เปิดให้บริการทั้งหมดจำนวน 37 แห่ง แบ่งเป็น
*ทางวิ่งยาวมากกว่า 3,047 เมตร: 9 แห่ง
*ทางวิ่งยาวระหว่าง 2,438 ถึง 3,047 เมตร: 6 แห่ง
*ทางวิ่งยาวระหว่าง 1,524 ถึง 2,437 เมตร: 13 แห่ง
*ทางวิ่งยาวระหว่าง 914 ถึง 1,523 เมตร: 9 แห่ง

ท่าเฮลิคอปเตอร์จำนวน 1 แห่ง

## ดูเพิ่ม
* รถไฟความเร็วสูงสายเหนือ–ใต้ (ประเทศเวียดนาม)
* ทางด่วนเหนือ–ใต้ (ประเทศเวียดนาม)

## อ้างอิง

## แหล่งข้อมูลอื่น

* Ministry of Transport, Vietnam 
* vietnam airport transfer 

### แผนที่
* World Bank transport map 
* UN Map
อโศกเหลือง

**อโศกเหลือง**, **โสกเหลือง** หรือ **ศรียะลา** () เป็นไม้ต้นไม่ผลัดใบชนิดหนึ่งในวงศ์ถั่ว (Fabaceae) ดอกสีเหลืองอมน้ำตาล มีถิ่นกำเนิดในเอเชียตะวันออกเฉียงใต้ 

## ลักษณะทางพฤกษศาสตร์
ศรียะลา เป็นไม้ยืนต้นขนาดกลาง สูง 5-15 เมตร ไม่ผลัดใบ เรือนยอดกลมทึบ เปลือกเรียบสีเทาอมน้ำตาล มีช่องระบายอากาศเป็นตุ่มกระจายทั่วลำต้น ใบประกอบแบบขนนก ปลายคู่ เรียงสลับ ใบย่อย 2-7 คู่ เรียงตรงข้าม ใบรูปรี รูปขอบขนานแกมรูปใบหอกหรือรูปไข่ กว้าง 3-9 ซม. ยาว 7-32 ซม. ปลายใบแหลมหรือเรียวแหลม โคนใบมนหรือสอบเรียวผิวใบด้านบนมองเห็นเส้นแขนงใบเป็นร่องลึกชัดเจนข้างละ 10-12 เส้น ก้านใบย่อยยาว 3-5 มม. ดอกสีเหลืองสด กลีบเลี้ยง 4 กลีบ ดอกบานไม่พร้อมกัน ดอกที่บานแล้วจะมีสีเข้มกว่าดอกอ่อน เกสรเพศผู้ 3-6 อัน ส่วนใหญ่มี 4 อัน ออกรวมเป็นช่อแบบช่อเชิงหลั่นที่ปลายกิ่งและลำต้น ช่อดอกกว้าง 15-40 ซม. ใบประดับร่วงง่าย ดอกบานเต็มที่กว้าง 1-1.5 ซม. มีกลิ่นหอม เริ่มออกดอกเดือน มกราคม ถึง เมษายน ฝักแห้งแตกแบน รูปขอบขนานแกมรูปใบหอก ผิวสีแดงปนน้ำตาล ปลายฝัก โค้งทั้งสองด้าน กว้าง 3.5-8 ซม. ยาว 15-40 ซม. เมล็ด รูปไข่แกมรูปขอบขนานมี 2-3 เมล็ด

ต้นศรียะลาหรืออโศกเหลือง เป็นต้นไม้ประจำจังหวัดยะลา

## อนุกรมวิธาน
*Saraca thaipingensis* ได้รับการอธิบายครั้งแรกจากนาแทเนียล แคนต์ลีย์ ใน ค.ศ. 1897

## อ้างอิง

*

หมวดหมู่:ต้นไม้ประจำจังหวัดของไทย
หมวดหมู่:วงศ์ย่อยราชพฤกษ์
หมวดหมู่:ไม้ยืนต้น
หมวดหมู่:ไม้ประดับ
การขนส่งในประเทศฟิลิปปินส์

**[[การขนส่ง]]ใน[[ประเทศฟิลิปปินส์]]** ค่อนข้างมีความด้อยพัฒนา ส่วนหนึ่งเป็นเพราะภูมิประเทศที่เป็นภูเขาและเกาะที่กระจัดกระจาย และอีกส่วนหนึ่งเป็นผลมาจากการลงทุนของรัฐบาลในด้านโครงสร้างพื้นฐานที่ไม่เพียงพอเรื่อยมา ในปีที่ผ่านมาไม่นานมานี้ รัฐบาลฟิลิปปินส์ได้ผลักดันในการปรับปรุงระบบการขนส่งในประเทศโดยการจัดตั้งโครงการต่าง ๆ

รถจี๊ปนีย์เป็นรูปแบบหนึ่งของการขนส่งมวลชนที่ได้รับความนิยมมากในประเทศฟิลิปปินส์ ซึ่งเป็นเอกลักษณ์หนึ่งจากวัฒนธรรมฟิลิปปินส์อันเป็นที่แพร่หลาย การขนส่งมวลชนอีกรูปแบบหนึ่งในประเทศ คือ รถจักรยานยนต์สามล้อ พบเห็นได้โดยเฉพาะอย่างยิ่งในชนบท รถไฟก็เป็นการขนส่งมวลชนรูปแบบหนึ่งที่ได้รับความนิยมอีกเช่นกัน โดยเฉพาะอย่างยิ่งในเมืองที่คึกคักอย่างเมโทรมะนิลา ประเทศฟิลิปปินส์มีโครงข่ายทางรถไฟหลักอยู่ 3 ส่วน ได้แก่ มะนิลาไลต์เรล ประกอบด้วย แอลอาร์ที-1 และแอลอาร์ที-2 และมะนิลาเมโทร ประกอบด้วย เอ็มอาร์ที-3 ซึ่งให้บริการเฉพาะเมโทรมะนิลา และการรถไฟแห่งชาติฟิลิปปินส์ ซึ่งให้บริการในมหานครและบางส่วนในเกาะลูซอน รถแท็กซีและรถโดยสารก็เป็นรูปแบบการขนส่งมวลชนที่สำคัญในพื้นที่เขตเมือง

ประเทศฟิลิปปินส์มีท่าอากาศยานนานาชาติจำนวน 12 แห่ง และมีท่าอากาศยานที่ให้บริการภายในประเทศอีกมากกว่า 20 แห่ง ท่าอากาศยานนานาชาตินินอย อากีโน ซึ่งเป็นประตูหลักในการเดินทางมายังประเทศฟิลิปปินส์

## อ้างอิง

หมวดหมู่:การขนส่งในประเทศฟิลิปปินส์
การติดเชื้อในกระแสเลือดในทารกแรกเกิด

**การติดเชื้อในทารกแรกเกิด** () คือภาวะที่ทารกแรกเกิดมีการติดเชื้อแบคทีเรีย (เช่น เยื่อหุ้มสมองอักเสบ ปอดอักเสบ ไตและกรวยไตอักเสบ หรือกระเพาะและลำไส้อักเสบ) แหล่งข้อมูลเก่าบางแหล่งอาจเรียกภาวะนี้ว่า sepsis neonatorum การนำภาวะผิดปกติของระบบไหลเวียนเลือดหรือการหายใจล้มเหลวมาร่วมเป็นเกณฑ์การวินิจฉัยมักไม่มีประโยชน์ทางคลินิกเนื่องจากทารกแรกเกิดมักแสดงอาการเหล่านี้ก็ต่อเมื่อการติดเชื้อนั้นดำเนินไปจนรุนแรงถึงขั้นใกล้เสียชีวิตและยากต่อการรักษา

การติดเชื้อในทารกแรกเกิดแบ่งออกเป็นระยะต้น (early) และระยะหลัง (late) โดยการติดเชื้อในกระแสเลือดในทารกแรกเกิดระยะต้นหมายถึงการติดเชื้อในกระแสเลือดที่เกิดในทารกแรกเกิดอายุไม่เกิน 7 วัน (แหล่งข้อมูลบางแหล่งกำหนดว่าไม่เกิน 72 ชั่วโมงหลังเกิด) ส่วนการติดเชื้อในกระแสเลือดในทารกแรกเกิดระยะหลังหมายถึงการที่ทารกมีการติดเชื้อในกระแสเลือดที่อายุมากกว่า 7 วัน (หรือ 72 ชั่วโมง ขึ้นอยู่กับแหล่งข้อมูล) การติดเชื้อในกระแสเลือดในทารกแรกเกิดเป็นสาเหตุการเสียชีวิตของทารกแรกเกิดในโรงพยาบาลที่พบบ่อยที่สุด รวมทั้งเป็นสาเหตุการเสียชีวิตในชุมชนที่พบ่อยในประเทศที่กำลังพัฒนาอีกด้วย

โดยทั่วไปแพทย์ไม่สามารถวินิจฉัยจากการซักประวัติและการตรวจร่างกายเพียงอย่างเดียวได้อย่างแม่นยำว่าทารกอายุไม่เกิน 90 วัน ที่มีไข้ (อุณหภูมิกายมากกว่า 38 องศาเซลเซียส) นั้นมีการติดเชื้อในกระแสเลือดหรือไม่ เว้นแต่กรณีตรวจพบหลอดลมฝอยอักเสบเฉียบพลันอย่างชัดเจนเท่านั้น จึงมีคำแนะนำให้ดำเนินการตรวจทางห้องปฏิบัติการอย่างละเอียดกับทารกอายุไม่เกิน 30 วัน ที่มีไข้ การตรวจเหล่านี้ได้แก่ การตรวจนับและแยกชนิดเม็ดเลือด การเพาะเชื้อจากเลือด การตรวจปัสสาวะ การเพาะเชื้อจากปัสสาวะ การตรวจน้ำไขสันหลัง และการเพาะเชื้อจากน้ำไขสันหลัง รวมถึงการรับไว้สังเกตอาการในโรงพยาบาล ร่วมกับให้ยาปฏิชีวนะครอบคลุมเชื้อที่อาจเป็นสาเหตุของการติดเชื้อในกระแสเลือดอย่างน้อย 48 ชั่วโมง จนกว่าผลการเพาะเชื้อจะรายงานว่าไม่มีเชื้อขึ้น มีความพยายามที่จะสร้างเกณฑ์ช่วยในการวินิจฉัยว่าทารกที่มีไข้ที่มีอาการแบบใดจะสามารถให้สังเกตอาการที่บ้านได้อย่างปลอดภัยโดยไม่ต้องรับไว้รักษา เกณฑ์เหล่านี้เช่นเกณฑ์โรเชสเตอร์เป็นต้น

หมวดหมู่:การติดเชื้อที่พบเฉพาะในระยะปริกำเนิด
หมวดหมู่:วิทยาทารกแรกเกิด
ท่าอากาศยานนานาชาติบรูไน

**ท่าอากาศยานนานาชาติบรูไน** ()  เป็นท่าอากาศยานหลักของประเทศบรูไน เป็นฐานที่ตั้งของสายการบินรอยัลบรูไนแอร์ไลน์ กองทัพอากาศบรูไนยังใช้เป็นที่ตั้งของฐานทัพอากาศริมบาซึ่งตั้งอยู่ในพื้นที่ของท่าอากาศยาน ท่าอากาศยานให้บริการปลายทางทั่วภูมิภาคเอเชียและโอเชียเนีย

## สายการบินและจุดหมายปลายทาง

## อ้างอิง

หมวดหมู่:ท่าอากาศยานในประเทศบรูไน‎
นาซีเกอบูลี

**นาซีเกอบูลี** () เป็นข้าวนึ่งรสเผ็ดแบบอินโดนีเซีย ปรุงด้วยแกงแพะ นมและเนยฆี เป็นที่นิยมในชุมชนชาวอาหรับในอินโดนีเซียและชาวเบอตาวีในจาการ์ตา อาหารชนิดนี้ได้รับอิทธิพลจากวัฒนธรรมอาหรับ และมีจุดกำเนิดจากอาหารตะวันออกกลางโดยเฉพาะอาหารเยเมนที่เรียกมันดี และอาหารอินเดียที่เรียกข้าวหมก ในขณะที่มีผู้ศึกษาว่าอาหารนี้มีต้นกำเนิดจากกาบุลีปะเลา ซึ่งเป็นอาหารอัฟกันจากคาบูล คล้ายกับบิรยานีในเอเชียใต้

ในวัฒนธรรมเบอตาวี นาซีเกอบูลีนิยมรับประทานในงานเทศกาลทางศาสนาอิสลาม เชน ฮารีรายอ หรืองานเมาลิดนบี เป็นที่นิยมในเมืองที่มีชนเชื้อสายอาหรับอยู่มาก เช่น จาการ์ตา ซูราบายา ซูราการ์ตา และเกรอซิก์

## การเตรียม
นาซีเกอบูลีปรุงโดยการหุงข้าวในแกงแพะใส่นมหรือกะทิ แกงแพะนี้ปรุงด้วยเครื่องเทศและเนยฆี เครื่องเทศประกอบด้วยกระเทียม หัวหอม ขิง พริกไทยดำ กานพลู ผักชี อบเชย ลูกจันทน์เทศ และฆี แกงแพะจะปรุงกับข้าวที่หุงสุกเป็นตากบในนมจนกระทั่งสุกทั่ว กินกับอาซีนัน หรือตับผัดกับซัมบัล หรือซุปแพะ

## อ้างอิง

## แหล่งข้อมูลอื่น
* Nasi Kebuli recipe (in Indonesian)
หมวดหมู่:อาหารอินโดนีเซีย
หมวดหมู่:อาหารจากข้าว
ลิตเทิลมิกซ์

**ลิตเทิลมิกซ์** () เป็นวงเกิร์ลกรุปจากอังกฤษที่ก่อตั้งขึ้นในปี ค.ศ. 2011 ประกอบไปด้วย เจด เธิร์ดวอลล์ (Jade Thirlwall), เพอร์รี เอ็ดเวิดส์ (Perrie Edwards), ลีห์-แอนน์ พินน็อก (Leigh-Anne Pinnock) และอดีตสมาชิก เจซี เนลสัน (Jesy Nelson) ผู้ชนะเลิศในรายการเรียลลิตีโชว์ *[[ดิเอกซ์แฟกเตอร์]]* และสร้างประวัติศาสตร์เป็นผู้เข้าแข่งขันหญิงกลุ่มแรกที่คว้าแชมป์ ลิตเทิลมิกซ์เซ็นสัญญาให้กับค่ายเพลงของไซมอน โคเวลล์ ชื่อ ไซโคเรเคิดส์

ลิตเทิลมิกซ์ออกอัลบั้มแรกชื่อ *ดีเอ็นเอ* วางจำหน่ายในเดือนพฤศจิกายน ค.ศ. 2012 กลายเป็นอัลบั้มแรกของกลุ่มศิลปินหญิงที่สามารถขึ้นถึงอันดับที่ห้าบนชาร์ตบิลบอร์ดในสหรัฐนับตั้งแต่พุสซีแคตดอลส์ เช่นเดียวกับรายได้เปิดตัวสูงสุดในสหรัฐ วงทำลายสถิติของสไปซ์เกิลส์ในอัลบั้มเปิดตัว *[[สไปซ์ (อัลบั้ม)|สไปซ์]]* ในปี ค.ศ. 1996 สิ้นเดือนธันวาคม ค.ศ. 2014 ลิตเทิลมิกซ์มียอดขายกว่า 5 ล้านซิงเกิล และมียอดขาย 2.5 ล้านชุดทั่วโลก

## ผลงานเพลง

### สตูดิโออัลบั้ม
* *[[DNA (Little Mix album)|DNA]]* (2012)
* *[[Salute (Little Mix album)|Salute]]* (2013)
* *[[Get Weird]]* (2015)
* *[[Glory Days (Little Mix album)|Glory Days]]* (2016)
* *[[LM5 (album)|LM5]]* (2018)
* *[[Confetti (Little Mix album)|Confetti]]* (2020)

## ทัวร์
**ของตนเอง**
* DNA Tour (2013)
* The Salute Tour (2014)
* The Get Weird Tour (2016)
* The Glory Days Tour (2017)
* Summer Hits Tour 2018 (2018)
* LM5: The Tour (2019)
* Summer 2020 Tour (2020; cancelled)
* The Confetti Tour (2022)

**ร่วมกับศิลปินอื่น**
* *The X Factor* Live Tour (2012)
* Demi Lovato – The Neon Lights Tour (2014)
* Ariana Grande – Dangerous Woman Tour (2017)

**รับเชิญ**
* Taylor Swift – The 1989 World Tour (2015) 

## หมายเหตุ

## อ้างอิง

หมวดหมู่:ลิตเทิลมิกซ์
หมวดหมู่:เกิร์ลกรุปยุโรป
หมวดหมู่:กลุ่มดนตรีป็อปสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2554
หมวดหมู่:กลุ่มดนตรีจากลอนดอน
หมวดหมู่:ศิลปินสังกัดอาร์ซีเอเรเคิดส์
เด็นเด็ง

**เด็นเด็ง** () เป็นอาหารอินโดนีเซียที่ทำจากเนื้อสัตว์หั่นบาง ผสมกับน้ำตาลและเครื่องเทศแล้วนำไปทอด ลักษณะคล้ายเนื้อสวรรค์ ต้นกำเนิดอยู่ที่มีนังกาเบา ทำจากเนื้อวัว เป็นอาหารที่เตรียมไว้รับประทานระหว่างการเดินทาง เด็นเด็งจากมีนังกาเบาเป็นรูปแบบที่เป็นที่นิยมที่สุด เรียก เด็นเด็งบาลาโด หรือเด็นเด็งบาโตกก ซึ่งเมื่อทอดสุกแล้วจะเติมพริกและส่วนผสมอื่นลงไป
เด็นเด็งที่พบทั่วไปในอินโดนีเซียคือเด็นเด็งซาปี มีรสหวานซึ่งปรุงด้วยน้ำตาลมะพร้าว ในอินโดนีเซียตะวันออกมีเด็นเด็งรูซา ทำจากเนื้อกวางในนูซาเติงการาและปาปัว ชาวจีนในอินโดนีเซียใช้เนื้อหมูทำเด็นเด็งเรียกบักกวา

## อ้างอิง
* Dendeng Balado
หมวดหมู่:อาหารอินโดนีเซีย
หมวดหมู่:อาหารจากเนื้อวัว
สาธารณรัฐซัมโบอังกา

**สาธารณรัฐซัมโบอังกา** () หรือ **สาธารณรัฐเอกราชแห่งซัมโบอังกา** (ชาบากาโนและสเปน: ) เป็นสาธารณรัฐปฏิวัติอายุสั้นในฟิลิปปินส์ ก่อตั้งหลังจากการล่มสลายของอาณานิคมสเปนในซัมโบอังกาเมื่อ พ.ศ. 2442

## ประวัติศาสตร์
ในวันที่ 28 กุมภาพันธ์ พ.ศ. 2441 ในบ้านของซานตามาริอา ได้มีการประชุมเพื่อจัดตั้งสาธารณรัฐปฏิวัติ นายพลบิเซนเต อัลบาเรซ ได้รับเลือกเป็นประธานาธิบดีและผู้บัญชาการทหาร เขาวางแผนเข้ายึดป้อมปิลาร์ซึ่งเป็นที่มั่นที่แข็งแกร่งแห่งสุดท้ายของสเปนในฟิลิปปินส์ สาธารณรัฐได้จัดตั้งอย่างเป็นทางการเมื่อ 18 พฤษภาคม พ.ศ. 2442 เมื่อนายพลอัลบาเรซยึดครองป้อมปิลาร์ได้สำเร็จ ในวันที่ 23 พฤษภาคม พ.ศ. 2442 ชาวสเปนได้ออกจากซัมโบอังกาหลังจากได้วางเพลิงเมืองเพื่อต่อต้านฝ่ายปฏิวัติ

การปกครองของนายพลอัลบาเรซสิ้นสุดลงเพราะการร่วมมือกันระหว่างอิซิโดร มิเดล ผู้บัญชาการทหารแห่งเตตวนกับสหรัฐอเมริกาโดยแลกกับตำแหน่งประธานาธิบดี เมื่อนายพลอัลบาเรซเดินทางไปบาซิลัน ได้ตั้งให้พันตรีเมลานิโอ กาลิซโตเป็นรักษาการผู้บัญชาการทหาร มิเดลได้สั่งให้สอบสังหารกาลิซโต ต่อมาในวันที่ 16 พฤศจิกายน พ.ศ. 2442 มิเดลได้ชักธงขาวเหนือป้อมปิลาร์เป็นสัญญาณให้กองทัพสหรัฐเข้ามายึดครองและล้มล้างรัฐบาลของอัลบาเรซ นายพลอัลบาเรซหนีไปซ่อนตัวที่เมร์เซเดสใกล้กับบาซิลัน ในเดือนธันวาคม พ.ศ. 2442 นายทหารสหรัฐเข้ามายึดครองป้อมปิลาร์ ให้สาธารณรัฐนี้อยู่ภายใต้การอารักขาของสาธารณรัฐอเมริกา และมิเดลได้เป็นประธานาธิบดีอีก 16 เดือน

ในเดือนมีนาคม พ.ศ. 2443 สหรัฐยอมให้มีการเลือกตั้งภายในสาธารณรัฐ ซึ่งมาเรียโน อาร์กิซาเป็นประธานาธิบดี แต่รัฐบาลของอาร์กิซาไม่ได้มีประสิทธิภาพและสิ้นสุดในเดือนมีนาคม พ.ศ. 2445 สาธารณรัฐซัมโบอังกาสลายตัวไป ซัมโบอังกากลายเป็นเมืองหลวงของจังหวัดโมโร ซึ่งเป็นส่วนหนึ่งของเขตมินดาเนา

## ขอบเขต
สาธารณรัฐซัมโบอังกาของนายพลอัลบาเรซมีขอบเขตในบริเวณเกาะมินดาเนา บาซิลัน และซูลูซึ่งเป็นบริเวณที่เรียกภาคใต้ของฟิลิปปินส์ที่มีสงครามต่อต้านสเปน สหรัฐ และฟิลิปปินส์ แต่ในทางปฏิบัติมีอำนาจปกครองในซัมโบอังกาเท่านั้น

## อ้างอิง

## แหล่งข้อมูลอื่น
* The Republic of Zamboanga (watawat.net) 
หมวดหมู่:รัฐสิ้นสภาพในประเทศฟิลิปปินส์
หมวดหมู่:ประวัติศาสตร์ฟิลิปปินส์
ซ
วิศาขาปัฏฏนัม

**วิศาขาปัฏฏนัม** (; ) เป็นเมืองที่ใหญ่ที่สุดทั้งทางด้านพื้นที่และจำนวนประชากรของรัฐอานธรประเทศ ประเทศอินเดีย เมืองตั้งอยู่ห่างจากอมราวตีไปทางทิศตะวันออกเฉียงเหนือราว 363 กม. (226 ไมล์) และห่าง 587 กม. (365 ไมล์) จากไฮเดอราบาด เมืองหลวงของรัฐอานธรประเทศและรัฐเตลังคานา เป็นศูนย์กลางการบริหารของเขตวิศาขาปัฏฏนัม และเป็นเมืองหลวงทางเศรษฐกิจของรัฐอานธรประเทศ จากข้อมูลประชากรปี ค.ศ. 2011 เมืองมีประชากร 1,897,823 คน ทำให้เป็นเมืองใหญ่อันดับ 15 ของอินเดีย

อันดับเศรษฐกิจของเมืองมากเป็นอันดับ 10 ของประเทศ ด้วยผลิตภัณฑ์มวลรวมในประเทศ 26,000 ล้านดอลลาร์สหรัฐ วิศาขาปัฏฏนัมยังเป็นเมืองศูนย์กลางธุรกิจของรัฐและมีเศรษฐกิจหลากหลายเช่น อุตสาหกรรมหนัก การท่องเที่ยว อุตสาหกรรมแร่ ตกปลา เทคโนโลยีข้อมูล ส่วนท่าเรือ
เมืองวิศาขาปัฏฏนัมยังเป็นท่าเรือที่คับคั่งที่สุดในอินเดียนับจากสินค้าบรรทุก เมืองยังเป็นที่ตั้งการทัพเรือฝั่งตะวันออกของกองทัพเรืออินเดียและยังเป็นอู่ต่อเรือที่เก่าแก่ที่สุดและเป็นท่าเรือทางธรรมชาติเพียงแห่งเดียวบนชายฝั่งทิศตะวันออกของประเทศอินเดีย

ประวัติศาสตร์ของเมืองวิศาขาปัฏฏนัมย้อนไปได้ถึง 6 ศตวรรษก่อนคริสตกาล โดยถือเป็นส่วนหนึ่งของภูมิภาคกลิงคะ (Kalinga)และต่อมาปกครองโดยอาณาจักรเวงคี ราชวงศ์ปัลลวะ และราชวงศ์คงคาตะวันออก (Eastern Ganga) จากข้อมูลทางโบราณคดีเมืองในปัจจุบันสร้างราวศตวรรษที่ 11 และ 12 จากการปกครองระหว่างราชวงศ์โจฬะกับราชวงศ์คชปติ (Gajapati Kingdom) จนกระทั่งจักรวรรดิวิชัยนครขึ้นมามีอำนาจในศตวรรษที่ 15 จากนั้นในศตวรรษที่ 16 ปกครองโดยจักรวรรดิโมกุล จนชาวยุโรปเริ่มมีผลประโยชน์การค้าในเมือง และปลายศตวรรษที่ 18 ตกอยู่ภายใต้การปกครองของฝรั่งเศส จากนั้นภายใต้การปกครองของอังกฤษในปี ค.ศ. 1804 และเป็นเมืองขึ้นของอังกฤษจนอินเดียประกาศอิสรภาพในปี ค.ศ. 1947 ภายหลังประกาศอิสรภาพเมืองพัฒนาเป็นเมืองท่าที่สำคัญและเป็นสถานที่ตั้งของการทัพเรือฝั่งตะวันออกของกองทัพเรืออินเดีย

เมืองตั้งอยู่ระหว่างเทือกเขาฆาฏตะวันออกกับอ่าวเบงกอล เป็นที่รู้จักว่าเป็นอัญมณีแห่งชายฝั่งตะวันออก 

## ภูมิศาสตร์

นครนี้ตั้งอยู่ระหว่างเทือกเขาฆาฏตะวันออกกับอ่าวเบงกอล นครนี้ตั้งอยู่ในพิกัดภูมิศาสตร์ที่ 17.7041 N กับ 83.2977 E

### ภูมิอากาศ

## หมายเหตุ

## อ้างอิง

## อ่านเพิ่ม
* *

## แหล่งข้อมูลอื่น

* 
*  This contains a detailed description of the town and district under British rule.
* Official website of Visakhapatnam Urban Development Authority
ชัมเศทปุระ

**ชัมเศทปุระ** () เป็นเขตปริมณฑลที่มีประชากรมากที่สุดในรัฐฌารขัณฑ์ ของประเทศอินเดีย จากข้อมูลประชากรในปี ค.ศ. 2011 เมืองมีประชากร 1,337,131 คน เขตปริมณฑลชัมเศทปุระเป็นเมืองใหญ่เป็นอันดับ 3 อินเดียตะวันออกรองจากเมืองโกลกาตาและปัฏนา เป็นเมืองที่มีประชากรเป็นอันดับ 35 จาก 53 เมืองที่มีประชากรเกิน 1 ล้าน ของอินเดีย  เมืองตั้งอยู่บนที่ราบสูงโชตนาคปุระและรอบล้อมด้วยหุบเขาดัลมา เมืองมีเส้นเขตแดนที่เกิดจากแม่น้ำสุพรรณเรขา (Subarnarekha) และแม่น้ำคาร์ไค (Kharkai) ทางทิศเหนือและตะวันตกของเมือง

ชัมเศทปุระได้รับการประกาศว่าเป็นเมืองสะอาดเป็นอันดับ 7 ของประเทศอินเดียประจำปี ค.ศ. 2010 จากการสำรวจของรัฐบาลอินเดีย และยังเป็นเมืองที่เติบโตเร็วที่สุดเป็นอันดับ 84 ของโลก ในช่วงเวลาปี ค.ศ. 2006–2020 โดยมีอัตราการเติบโตต่อปี ที่ 2.59%

เมืองมีสมญานามหลายชื่อ เช่น เมืองหลวงอุตสาหกรรมแห่งรัฐฌารขัณฑ์, เมืองเหล็ก, ทาทานครที่ตั้งตามสถานีรถไฟหรือเขียนย่อว่า ทาทา ตามบริษัทผลิตรถทาทา และยังเป็นที่รู้จักในชื่อ กาลีมาตี (ที่หมายถึงดินแดนแห่งเจ้าแม่กาลี) 

## ภูมิประเทศ

### ภูมิอากาศ
ชัมเศทปุระมีภูมิอากาศร้อนชื้นและแห้ง (Köppen: Aw) ฤดูร้อนเริ่มกลางเดือนมีนาคมและร้อนสุดในเดือนพฤษภาคมและมิถุนายน อุณหภูมิมีความหลากหลายในฤดูร้อน ตั้งแต่ 35 ถึง 49 °C (95 ถึง 120 °F) อุณหภูมิต่ำสุดในช่วงฤดูหนาวคือ 1 °C (34 °F) มีลมมรสุมทิศใต้-ตะวันตก มีฝนตกหนักตั้งแต่เดือนกรกฎาคมถึงกันยายน และมีปริมาณน้ำฝนราว 1,200 มม. (47 นิ้ว) ต่อปี

## ประชากรศาสตร์
จากข้อมูลประชากรอินเดียปี ค.ศ. 2011 ชัมเศทปุระมีประชากร 629,659 คน แต่เขตมหานครมีประชากร 1,337,131 คน มีประชากรเพศชาย 52.1% เพศหญิง 47.9% มีชนพื้นเมืองอยู่ราว 28% มีผู้รู้หนังสืออัตราเฉลี่ย 85.94% สูงกว่าอัตราเฉลี่ยของชาติที่อยู่ที่ 74% และเมืองมีประชากรอายุต่ำกว่า 6 ปี 11.5%

## อ้างอิง

## แหล่งข้อมูลอื่น

* East Singhbhum District Administration website
* TataSteel.com: Fact File on Jamshedpur (Tata City)
* Galli Magazine: Photo essay on Jamshedpur (Tatanagar / Tata City)
* Wikimapia.org: Satellite images of Jamshedpur

หมวดหมู่:เมืองในรัฐฌารขัณฑ์
ปาปาปา

**ปาปาปา** (; ) เป็นซิงเกิลในอัลบั้มชุดที่สอง และซิงเกิลที่สี่ของเครยอนป๊อป เกิร์ลกรุปสัญชาติเกาหลีใต้ ในสังกัดโครมเอนเตอร์เทนเมนต์ และ ซีเจอี&เอ็มมิวสิก

## ที่มาและความสำเร็จ
ปาปาปา ออกเผยแพร่ทางดิจิตัลในวันที่ 20 มิถุนายน ค.ศ. 2013 ซึ่งซิงเกิลนี้ทำให้เครยอนป๊อปได้แจ้งเกิดอย่างเต็มตัว และเป็นที่รู้จักกันอย่างแพร่หลาย หลังจากที่วงได้เปิดตัวออกมาในปีก่อนหน้านั้น และได้ออกอัลบั้มชุดแรกแต่ทว่าไม่ประสบความสำเร็จ ทางวงจึงต้องโปรโมตด้วยตนเองด้วยวิธีการตลาดแบบกองโจร ด้วยการเปิดเพลงเต้นเองตามท้องถนนย่านชุมชนหรือศูนย์การค้าต่าง ๆ ได้รับความสนใจบ้าง ไม่ได้รับความสนใจบ้าง พบกับสภาพอากาศที่หนาวเหน็บบ้าง เนื่องจากวงยังไม่เป็นที่รู้จัก จึงได้รับการปฏิเสธจากรายการโปรโมตศิลปินเพลงทางสถานีโทรทัศน์ต่าง ๆ
250px|thumb|left|ท่าเต้นในเพลงนี้ที่โด่งดัง ในเดือนธันวาคม ค.ศ. 2013
เนื้อหาของเพลงว่าด้วยการทำตัวเองให้สนุกสนาน อย่าซึมเศร้าเหงาหงอยอยู่กับบ้าน ให้ทุกคนออกข้างนอกมาเต้นด้วยกัน โดยคำว่า "ปาปาปา" ไม่มีความหมาย แต่เป็นเสียงจังหวะในดนตรีประกอบ และจากท่าเต้นในเพลงนี้ที่โดดเด่นเป็นเอกลักษณ์ไม่เหมือนใคร ดูแล้วตลก สนุกสนาน ด้วยการที่สมาชิกแต่ละคนของวงสวมใส่ชุดวอร์มสีสันสดใส พร้อมหมวกกันน็อก   และด้วยการเต้นที่ยืนเรียงแถวหน้ากระดานกระโดดขึ้นลง ๆ สลับกันแบบสลับฟันปลาหรือกระบอกสูบรถยนต์ ทำให้ซิงเกิลนี้ได้รับความนิยมในเวลาไม่นาน และขึ้นสู่อันดับ 1 ในบิลบอร์ดและเค-ป๊อปฮอต100 ได้สำเร็จ อีกทั้งยังทำให้เครยอนป๊อปชนะเอ็กโซในการรายการมิวสิกแบงก์ ในวันที่ 30 สิงหาคม ค.ศ. 2013 ได้ด้วย

ในตอนแรก คิม ยู มิน ผู้แต่งตั้งใจจะให้ปาปาปาเป็นซิงเกิลของเค-มัช บอยแบนด์ซึ่งเป็นศิลปินวงถัดจากเครยอนป๊อป ในสังกัดโครมเอนเตอร์เทนเมนต์  แต่ ฮวาง ฮย็อน ชาง ประธานและผู้ก่อตั้งบริษัทได้ยินเข้ามีความคิดว่านี่ควรจะเป็นซิงเกิลของเครยอนป๊อปมากกว่า โดยหลังจากที่แม้แต่บันทึกเสียงเสร็จแล้ว คิม ยู มินยังได้แก้ไขเนื้ออีกหลายครั้ง

มิวสิกวิดีโอของปาปาปา หลังจากได้เผยแพร่ในยูทิวบ์มีจำนวนยอดเข้าชมถึง 22 ล้านครั้ง ในเดือนตุลาคม ค.ศ. 2014 และหลังจากการทำมิวสิกวิดีโอโกลบอลเวอร์ชัน ซึ่งเป็นมิวสิกวิดีโอตัวที่สอง ก็ได้รับความนิยมเช่นเดียวกัน หลังจากการเผยแพร่ได้ 5 วัน ก็มียอดชมถึงหลักล้าน โดยมีการล้อเลียนมิวสิกวิดีโอ *[[Gangnam Style]]*  ของไซ ที่เคยประสบความสำเร็จอย่างถล่มทลายก่อนหน้านั้นด้วย ซึ่งเครยอนป๊อปได้รับการจับตามองว่าอาจสร้างปรากฏการณ์ในแบบเดียวกันเกิดขึ้น
[thumb|250px|แฟลชม็อบของปาปาปาในงานเทศกาลที่[จังหวัดคังว็อน (ประเทศเกาหลีใต้)|คังว็อน]]
นอกจากนี้แล้ว ปาปาปา ยังได้สร้างปรากฏการณ์อีกมากในวงการบันเทิงด้วยการมีการเต้นเลียนแบบมากมายจากทั้งศิลปินชื่อดัง เช่น เอ็มแบล็ก หรือเกิลส์เจเนอเรชัน รวมถึงบุคคลทั่วไปตามที่สาธารณะในแบบกองโจร หรือแฟลชม็อบ และยังได้รับความนิยมถึงต่างประเทศ เช่น ประเทศไทยด้วย

และจากความสำเร็จของปาปาปา ทำให้เครยอนป๊อปได้เซ็นสัญญากับโซนีมิวสิก ซึ่งเป็นค่ายเพลงระดับยักษ์ใหญ่ของโลก

## รายชื่อเพลง

## ชาร์ต

### ชาร์ตประจำสัปดาห์

### ชาร์ตประจำเดือน

### ชาร์ตสิ้นปี

### ยอดขายและการรับรอง

## เชิงอรรถ
 

## อ้างอิง

## แหล่งข้อมูลอื่น
* มิวสิกวิดีโอปาปาปา (สตอรีเวอร์ชัน)
*  มิวสิกวิดีโอปาปาปา (เวอร์ชันธรรมดา)
*  มิวสิกวิดีโอปาปาปา (โกลบอลเวอร์ชัน)

หมวดหมู่:ซิงเกิลในปี พ.ศ. 2556หมวดหมู่:เพลงของเครยอนป๊อป
เส้นเมริเดียนที่ 100 องศาตะวันออก

**เส้นเมริเดียนที่ 100 องศาตะวันออกของ[[เส้นเมริเดียนแรก|กรีนิช]]**  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้

เส้นเมริเดียนที่ 100 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 80 องศาตะวันตก

## จากขั้วโลกเหนือถึงขั้วโลกใต้
:

## ดูเพิ่ม
*เส้นเมริเดียนที่ 99 องศาตะวันออก
*เส้นเมริเดียนที่ 101 องศาตะวันออก

หมวดหมู่:เส้นลองจิจูด
โลนลีคริสต์มาส (เพลงเครยอนป๊อป)

"**โลนลีคริสต์มาส**" (; ) เป็นซิงเกิลอัลบั้มที่สาม และเพลงที่ห้าของเครยอนป๊อป เกิร์ลกรุปสัญชาติเกาหลีใต้ ในสังกัดโครมเอนเตอร์เทนเมนต์และโซนีมิวสิก ออกเผยแพร่ในปลายปี ค.ศ. 2013 เพื่อต้อนรับเทศกาลคริสต์มาส

## ที่มาและเบื้องหลังเครื่องแต่งกาย

โลนลีคริสต์มาส ถือเป็นการต่อยอดความสำเร็จจาก *[[Bar Bar Bar]]* ซิงเกิลก่อนหน้านั้นที่ประสบความสำเร็จอย่างถล่มทลายในกลางปีเดียวกัน จนขึ้นชาร์ตอันดับหนึ่งของวงการเค-ป๊อปได้สำเร็จ และทำให้เครยอนป๊อปเป็นที่รู้จักกันอย่างกว้างขวาง ในปลายปีเดียวกันนี้ทางต้นสังกัด จึงได้ผลิตซิงเกิลใหม่ออกมา คือ โลนลีคริสต์มาส ในวันที่ 26 พฤศจิกายน ค.ศ. 2013 ออกเผยแพร่ทางสื่อดิจิตัล และขึ้นแสดงบนเวทีครั้งแรกในวันที่ 5 ธันวาคม ปีเดียวกัน ในรายการเอ็ม! เคาต์ดาวน์ ทางสถานีโทรทัศน์เอ็มเน็ท

โดยเนื้อหาของเพลงยังคงเหมือนกับ *Bar Bar Bar* คือ การทำให้ตัวเองสนุกสนาน อย่าหงอยเหงาเศร้าซึมที่ต้องอยู่คนเดียวในช่วงคริสต์มาส พร้อมกับท่าเต้นสั่นขา ที่ดูตลก ๆ ด้วยท่อนแยกที่ติดหู ร้องตามได้ง่าย และเครื่องแต่งกายที่ดัดแปลงชุดซานตาคลอสจากกระดาษห่อของขวัญในโทนสีเขียว-แดง เพื่อคงคอนเซปต์วันคริสต์มาส รวมถึงหมวกกันน็อกที่เป็นเอกลักษณ์ ซึ่งในซิงเกิลนี้ได้มีการตกแต่งหมวกกันน็อกให้ดูสวยงามหรูหราขึ้น ด้วยการประดับวัสดุชิ้นเล็ก ๆ ที่ส่งประกายระยิบระยับเหมือนอัญมณี และดาวบนต้นคริสต์มาสที่ติดสปริง ที่เมื่อสมาชิกในวงเต้นสั่นขาและเอานิ้วชี้ไปที่ดาวนี้จะสั่นตามไปด้วย โดย กู ดงฮย็อน ผู้ออกแบบเครื่องแต่งกายได้แรงบันดาลใจมาจากการที่พบเห็นเครื่องแต่งกายตามนิตยสารและสถานที่ต่าง ๆ รวมถึงศูนย์การค้าสยามเซ็นเตอร์ในกรุงเทพมหานครด้วย และได้ส่งรูปกลับมายังทีมงานถึง 300 รูป เพื่อตัดสินใจและออกหาวัสดุ ซึ่งเครื่องแบบแล้วเสร็จเอาในวันที่บันทึกเทปถ่ายมิวสิกวิดีโอซิงเกิลนี้พอดี และสมาชิกทั้งหมดเห็นเครื่องแบบครั้งแรกก็ตอนที่ถ่ายมิวสิกวิดีโอนั่นเอง โดยมีเวลาออกแบบเพียง 6 วันเท่านั้น (ในตอนแรกเครยอนป๊อปไม่ต้องการที่จะสวมหมวกกันน็อกอีก แต่ ดงฮย็อน เห็นว่าซิงเกิลนี้เป็นการต่อยอดมาจาก *Bar Bar Bar* และมีทำนองที่สนุกสนานมากกว่า จึงน่าจะเก็บเอกลักษณ์ที่เป็นจุดเด่นนี้ไว้ รวมถึงได้ให้แฟนคลับของวงร่วมตัดสินใจในการออกแบบหมวกกันน็อกแบบใหม่นี้ด้วย)

แต่เมื่อภาพของชุดแต่งกายได้ถูกเผยแพร่ออกมา ในวันที่ 18 พฤศจิกายน ปีเดียวกัน ก็มีเสียงวิจารณ์ว่าเหมือนกับชุดแต่งกายจากต้นคริสต์มาสของโมะโมะกะ อะริยะสุ สมาชิกคนหนึ่งของโมะโมะอิโระโคลเวอร์ Z เกิร์ลกรุปของญี่ปุ่น แต่ทางโครมเอนเตอร์เทนเมนต์ได้ชี้แจงว่า เพิ่งได้ยินเรื่องโมะโมะอิโระโคลเวอร์ Z นี้เป็นครั้งแรก โดยไม่ได้ขโมยความคิด แต่ใช้คอนเซปต์ที่เป็นคริสต์มาสเหมือนกัน และเครื่องแต่งกายชุดต้นคริสต์มาสนี้ก็ใช้สำหรับถ่ายรูปเท่านั้น ไม่ได้ใช้แสดงบนเวที

รายการป๊อปอินโซลได้อธิบายว่าซิงเกิลนี้เป็นดนตรีในแบบของฟังก์และดิสโก้

ต่อมา โลนลีคริสต์มาสได้เป็นหนึ่งในเพลงที่ทางเครยอนป๊อปได้แสดงในการเปิดคอนเสิร์ต Lady Gaga's ArtRave: The Artpop Ball ของเลดี้กาก้า ศิลปินป๊อประดับโลกชาวอเมริกัน ที่ทวีปอเมริกาเหนือ

## รายชื่อเพลง

## ชาร์ต

### ซิงเกิลชาร์ต

### อัลบั้มชาร์ต

### ยอดขายและการรับรอง

## ประวัติการเผยแพร่

## อ้างอิง

หมวดหมู่:ซิงเกิลในปี พ.ศ. 2556หมวดหมู่:เพลงของเครยอนป๊อปหมวดหมู่:เพลงคริสต์มาส
ดวงเดือน ยืนยง

**ดวงเดือน ยืนยง** นักร้องลูกทุ่งหมอลำ ปัจจุบันเป็นศิลปินอิสระ เคยสังกัดค่ายนพพร ซิลเวอร์โกลด์ ฉายานางเอกสาวดาวสะเทือนดวงเดือน ยืนยง มีชื่อเล่นว่า "เดือน" ผลงานสร้างชื่อเช่นเพลง สาวเขาวง, ฮักหนุ่มมอเตอร์ไซค์, อ้ายซิมาซอยแล้วอ้ายคือมาซ้ำ จากอัลบั้ม นางเอกหมอลำสาวดอกกระเจียว ชุด 1,  นางเอกหมอลำสาวดอกกระเจียว ชุด 2,
## ประวัติ
## ผลงานเพลง
##### นางเอกหมอลำสาวดอกกระเจียว ชุด 1
# Sao khao wong : สาวเขาวง
# Kid hord pua kao : คิดฮอดผัวเขา
# Huk bao mia tim : ฮักบ่าวเมียถิ่ม
# Huk noom motorcy : ฮักหนุ่มมอเตอร์ไซค์
# Sao putai koi fan : สาวภูไทคอยแฟน
# Pee nong song kum pra : พี่น้องสองกำพร้า
# Poo bao koi der : ผู้บ่าวข้อยเด้อ
# Oak huk kaen kaen : อกหักแข่น ๆ
# Sung kon kee tua : ซังคนขี้ตั๋ว
# Earn sung khon klai : เอิ้นสั่งคนไกล
# Sao kee due : สาวขี้ดื้อ
# Kwam lung yung tuen : ความหลังยังเตือน

##### นางเอกหมอลำสาวดอกกระเจียว ชุด 2
# Ai si ma soy laew ai kuer ma sum : อ้ายซิมาซ่อยแล้วอ้ายคือมาซ้ำ
# Sao ray-noo : สาวเรณู
# Sing sorn pua : ซิ่งสอนผัว
# Pid gun yon poo tan : ผิดกันย่อนผู้แทน
# Tuen jai sao wai roon : เตือนใจสาววัยรุ่น
# Mae hang bor kay-ray : แม่ฮ้างบ่เกเร
#  Lom park poo chai : ลมปากผู้ชาย
#  Fark jai wai pen nong : ฝากใจไว้เป็นน้อง
#  Hua aok poo tuk loy : หัวอกผู้ถืกหลอย
#  Gig kin beer mier kin nam-tar : กิ๊กกินเบียร์เมียกินน้ำตา

##### ลำล่อง
# อัศจรรย์
# ทุกข์ซ้ำเฒ่า
# วิญญาณสะอื้น
#  ยากนำมูล
#  คิดได้บัดใกล้ตาย
#  ลูกด้านหลานดื้อ
#  ห่วงนำหลาน
#  ผัวเจ้าชู้
#  ไม้สอนขวาน
##### ลำลาว

#  ลำผู้ไท
#  ลำคอนสะหวัน
#  ลำซิ่งหัวดอนตาล
#  ลำผญาซิ่ง
## อ้างอิง

หมวดหมู่:นักดนตรีหมอลำ
หมวดหมู่:นักร้องลูกทุ่งหญิงชาวไทย
หมวดหมู่:นักร้องหญิงชาวไทย
หมวดหมู่:บุคคลจากจังหวัดมุกดาหาร
หมวดหมู่:นพพร ซิลเวอร์โกลด์
สมเด็จพระราชาธิบดีสุลต่านซะอีด บิน ตัยมูร

**สมเด็จพระราชาธิบดีสุลต่านซะอีด บิน ตัยมูร** (; ) ทรงเป็นสุลต่านแห่งมัสกัตและโอมาน (ประเทศโอมานในปัจจุบัน) ครองราชย์ระหว่างปี ค.ศ. 1932–1970

สมเด็จพระราชาธิบดีสุลต่านซะอีด บิน ตัยมูรเสด็จพระราชสมภพเมื่อวันที่ 13 สิงหาคม ค.ศ. 1910 ทรงเป็นพระราชโอรสของสมเด็จพระราชาธิบดีสุลต่านตัยมูร บิน ฟัยศ็อล (Taimur bin Feisal) กับพระนางซัยยิดา ฟะติมะ บินต์ อาลี อัล-ซะอีด (Sayyida Fatima bint 'Ali Al-Sa'id) ทรงขึ้นครองราชย์ต่อจากพระราชบิดาเมื่อวันที่ 10 กุมภาพันธ์ ค.ศ. 1932 พระองค์พัฒนาประเทศให้ทันสมัยขึ้นด้วยใช้เงินจากการค้าขายปิโตรเลียม ต่อมาพระองค์ทรงขัดแย้งกับอิหม่ามกาลิบ บิน อาลี (Ghalib bin Ali) ผู้นำทางศาสนาของโอมานซึ่งตั้งตนเองเป็นสุลต่านเช่นกัน กาลิบ บิน อาลีก่อกบฏในปี ค.ศ. 1955 แต่ถูกปราบโดยกองทัพโอมานและสหราชอาณาจักร อย่างไรก็ตาม สุลต่านซะอิดถูกซาอุดีอาระเบียและอียิปต์กดดันเนื่องจากสองประเทศนี้สนับสนุนอิหม่ามกาลิบและมองว่าการแทรงแซงของสหราชอาณาจักรนั้นเป็นสิ่งที่ขัดกับแนวคิดชาตินิยมอาหรับ ดังนั้นในปี ค.ศ. 1957 ซาอุดีอาระเบียและอียิปต์จึงสนับสนุนให้อิหม่านกาลิบก่อกบฏอีกครั้ง แต่ก็ถูกปราบลงในอีกสองปีต่อมา อิหม่ามกาลิบตัดสินใจลี้ภัยในประเทศซาอุดีอาระเบียจนกระทั่งเสียชีวิต

ในปี ค.ศ. 1958 สุลต่านซะอีดทรงขายเมืองกวาดาร์ (Gwadar) ให้แก่ประเทศปากีสถาน ด้วยมูลค่า 3 ล้านดอลลาร์สหรัฐ ต่อมาระหว่างปี ค.ศ. 1962–1976 เกิดเหตุการณ์กบฏในจังหวัดโดฟาร์ (Dhofar Rebellion) และมีความพยายามในการลอบปลงพระชนม์สุลต่านซะอีด ซึ่งส่งผลให้ในช่วงปลายรัชกาล สุลต่านซะอีดทรงมีพระสติฟั่นเฟือน ในวันที่ 23 กรกฎาคม ค.ศ. 1970 กอบูส บิน ซะอีด พระราชโอรสได้ปลดพระองค์ออกจากตำแหน่งประมุขและเนรเทศพระองค์ไปประทับที่กรุงลอนดอน สหราชอาณาจักร สุลต่านซะอีดเสด็จสวรรคตในปี ค.ศ. 1972 พระบรมศพถูกฝังที่สุสานบรุกวุด (Brookwood Cemetery) ในเทศมณฑลเซอร์รีย์ ต่อมาพระบรมศพถูกเคลื่อนย้ายกลับมายังประเทศโอมานและถูกฝังที่สุสานหลวงในกรุงมัสกัต

## อ้างอิง

หมวดหมู่:พระมหากษัตริย์โอมาน
หมวดหมู่:ประเทศโอมาน
หมวดหมู่:ราชวงศ์อาล ซะอีด
อรรถพล ประเสริฐยิ่ง

**อรรถพล** **ประเสริฐยิ่ง**  (13 กันยายน พ.ศ. 2502 - 31 กรกฎาคม พ.ศ. 2558)   หรือรู้จักกันในนาม  **อู๋** **แมคอินทอช** เป็นนักร้อง-นักแต่งเพลง , โปรดิวเซอร์เพลง นักแสดง และอีกทั้งเป็นที่รู้จักในบทบาทอดีตมือคียบอร์ดและนักร้องนำของวงดนตรี แมคอินทอช ในช่วงทศวรรษ 1980 มีผลงานที่เป็นที่รู้จักเพลง ลมหายใจแห่งความคิดถึง, ช้ำ, ห่างไกล, เพื่อนร่วมทาง, เส้นขนาน, ทำไม, ลองคิดดู ฯลฯ ปัจจุบันเสียชีวิตแล้วเมื่อวันที่ 31 กรกฎาคม พ.ศ. 2558 จากอาการเส้นเลือดในสมองแตก หลังเข้ารับการรักษาตัวที่โรงพยาบาลสมิติเวช สุขุมวิท แขวงคลองตันเหนือ เขตวัฒนา กรุงเทพมหานคร เมื่อคืนวันที่ 30 กรกฎาคม เนื่องจากมีอาการความดันโลหิตสูง

## ผลงานอัลบั้ม

; วงแมคอินทอช

* ผมอยากดัง (พ.ศ. 2524)
* ใจสยิว (พ.ศ. 2525)
* วันวานยังหวานอยู่ (พ.ศ. 2526)
* วันนี้ยังมีเธอ (พ.ศ. 2526)
* ซึ่งกันและกัน (พ.ศ. 2527)

; อัลบั้มเดี่ยว (เท่าที่รวบรวมมาได้)

* YOU'VE GOT A FRIEND (ผลงานเพลงสากล) (พ.ศ. 2531)
* คนคุ้นเคย (พ.ศ. 2531)
* CLASSIC BOOM (ผลงานเพลงสากล) (พ.ศ. 2534)
* เติมอดีต (นำเพลงเก่าในอดีตมาขับร้องใหม่ , เพลงแต่งใหม่อีก 3 เพลง) (พ.ศ. 2535)

; อัลบั้มเพลงคู่

* 18 กะรัต ชุดที่ 1 , 2 (พ.ศ. 2528)
* เพลงรักคู่โลก (พ.ศ. 2528)
* อู๋ + เอ๋ เพลงคู่ ซูเปอร์คลาสสิค (ร่วมกับ พัชรา แวงวรรณ) (พ.ศ. 2533)

; อัลบั้มอื่น ๆ
* 18 กะรัต ชุดพิเศษ (ร้องเพลง รักร้าง) (พ.ศ. 2529)

## ผลงานภาพยนตร์
* วันวานยังหวานอยู่ รับบท อู๋ (พ.ศ. 2526)
* วันนี้ยังมีเธอ รับบท อู๋ (พ.ศ. 2526)
* สยามสแควร์ รับบท อรรถ (พ.ศ. 2527)
* ตะวันยิ้มแฉ่ง รับบท อู๋ (พ.ศ. 2528)

## แหล่งข้อมูลอื่น
* http://70-90memory.blogspot.com/2015/11/blog-post_9.html
* http://www.thairath.co.th/content/515571

หมวดหมู่:บุคคลที่เกิดในปี พ.ศ. 2502
หมวดหมู่:บุคคลที่เสียชีวิตในปี พ.ศ. 2558
หมวดหมู่:นักร้องนักแต่งเพลงชาวไทย
หมวดหมู่:โปรดิวเซอร์เพลงชาวไทย
หมวดหมู่:นักแสดงชายชาวไทย
หมวดหมู่:ศิลปินสังกัดนิธิทัศน์ โปรโมชั่น
หมวดหมู่:ศิลปินสังกัดจีเอ็มเอ็ม มิวสิค
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
นาซีกูริฮ์

**นาซีกูริฮ์** () เป็นข้าวนึ่งหุงกับกะทิและเป็นอาหารพิเศษในอาเจะฮ์ อินโดนีเซีย ชื่ออาหารนี้แปลตรงตัวว่า "ข้าวชุ่ม" ในภาษาอาเจะฮ์และภาษาอินโดนีเซีย ซึ่งหมายถึงข้าวที่หุงด้วยกะทิและเครื่องเทศ ใส่ตะไคร้ ใบแกง (*Cinnamomum tamala*) และใบเตยหอม กินกับหอมเจียว เต้าเจี้ยว ซัมบัล กรูปุก ปลาผัดพริก กุ้งผัดพริก ไก่ทอด เด็นเด็ง และเปอร์เกอเด็ล 

นาซีกูริฮ์มีลักษณะคล้ายกับอาหารอื่นในอินโดนีเซีย เช่นนาซีเลอมักในหมู่เกาะรีเยา มาเลเซีย บรูไน และสิงคโปร์ นาซีอูดุกในจาการ์ตา

## อ้างอิง

## แหล่งข้อมูลอื่น
* Aceh nasi gurih recipe 
หมวดหมู่:อาหารอินโดนีเซีย
หมวดหมู่:อาหารจากข้าว
หมวดหมู่:อาหารจากกะทิ
หมวดหมู่:จังหวัดอาเจะฮ์
เคโซงปูติ

thumb|เคโซงปูติ
**เคโซงปูติ** () เป็นเนยแข็งชนิดหนึ่งในฟิลิปปินส์ ชื่อมาจากภาษาตากาล็อก แปลตรงตัวว่า "เนยขาว" เป็นเนยสีขาว นุ่ม ทำจากนมควายที่ไม่ได้สกัดไขมันออก เกลือ และเรนเนต เมื่อเปรียบเทียบกับเนยแข็งชนิดอื่น เคโซงปูติมีลักษณะนุ่ม รสเค็มเล็กน้อย แบบที่ผลิตเพื่อการค้าจะมีรสเปรี้ยวเล็กน้อยเพราะใช้น้ำส้มสายชูแทนเรนเนต ต้นกำเนิดอยู่ที่จังหวัดบูลาคัน เซบู ลากูนา และซามาร์ ในฟิลิปปินส์นิยมกินเป็นอาหารเช้ากับขนมปังพื้นบ้านที่อบใหม่ ๆ เรียกปันเดซัล

## อ้างอิง

หมวดหมู่:อาหารฟิลิปปินส์
หมวดหมู่:เนยแข็ง
สาธารณรัฐฮาวาย

**สาธารณรัฐฮาวาย** เป็นชื่ออย่างเป็นทางการของรัฐบาลสาธารณรัฐที่ปกครองฮาวายตั้งแต่ 4 กรกฎาคม พ.ศ. 2437 เมื่อรัฐบาลเฉพาะกาลแห่งฮาวายสิ้นสุดลง และ 12 สิงหาคม พ.ศ. 2441 เมื่อข้อมติแผ่นดินใหม่ของรัฐสภาแห่งสหรัฐอเมริกาได้รับการยอมรับในฮาวาย มีผลทำให้ฮาวายถูกผนวกเข้าเป็นส่วนหนึ่งของสหรัฐอเมริกา และกลายสภาพเป็นดินแดนของสหรัฐอเมริกา (ข้อมติแผ่นดินใหม่ที่ผ่านความเห็นชอบในรัฐสภาแห่งสหรัฐอเมริกาเมื่อวันที่ 7 กรกฎาคม พ.ศ. 2441) ดินแดนฮาวายได้รับการยอมรับอย่างเป็นทางการจนถึง 14 มิถุนายน พ.ศ. 2443

ราชอาณาจักรฮาวายถูกล้มล้างในปีพ.ศ. 2436 โดยการรัฐประหารซึ่งได้รับการสนับสนุนจากต่างประเทศและกองทัพสหรัฐอเมริกา สาธารณรัฐฮาวายนำโดยคนเชื้อสายยุโรปเช่นเดียวกับแซนฟอร์ด บี ดอลและลอร์ริน เอ เทอร์สตัน ผู้ซึ่งมีชาติกำเนิดในราชอาณาจักรฮาวายและพูดภาษาฮาวาย แต่มีความแข็งแกร่งทางการเงินการเมืองและความสัมพันธ์ในครอบครัวกับประเทศสหรัฐอเมริกา ดอลเป็นอดีตสมาชิกของสภานิติบัญญัติแห่งราชอาณาจักรจากโคเลา เกาะคาไวและผู้พิพากษาของศาลฎีกาแห่งราชอาณาจักรและเขาได้รับการแต่งตั้งจากเทอร์สตันผู้ที่ทำหน้าที่เป็นรัฐมนตรีว่าการกระทรวงมหาดไทยภายใต้พระเจ้าคาลาคาอัวแห่งฮาวาย นำไปสู่ความพยายามวิ่งเต้นในวอชิงตันดีซีเพื่อรักษาความปลอดภัยของฮาวายจากการผนวกโดยประเทศสหรัฐอเมริกา

## อ้างอิง

หมวดหมู่:รัฐสิ้นสภาพในเขตโอเชียเนีย
หมวดหมู่:สาธารณรัฐฮาวาย
ฮ
หมวดหมู่:ประวัติศาสตร์ฮาวายในบุพรัฐภาพ
ฮ
ฮ